b"\n_START_ARTICLE_\nVescomtat de Torena\n_START_PARAGRAPH_\nEl vescomtat de Torena (en franc\xc3\xa8s Turenne, que no s'ha de confondre amb la prov\xc3\xadncia de Touraine) fou una jurisdicci\xc3\xb3 feudal de Regne de Fran\xc3\xa7a al departament de Corresa al Llemos\xc3\xad del qual la capital era la petita vila de Torena (per un temps Mont-Franc durant la revoluci\xc3\xb3).\n_START_SECTION_\nHist\xc3\xb2ria\n_START_PARAGRAPH_\nEls primers senyors de Torena s'esmenten el 823; progressivament va esdevenir un verdader estat feudal que fou un dels grans feus de Fran\xc3\xa7a al segle XIV. Fins al asgle XVIII va gaudir de completa autonomia i els vescomtes nom\xc3\xa9s devien un homenatge d'honor al rei envers el qual estaven exempts d'impostos; actuaven com a aut\xc3\xa8ntics sobirans, reunint els estats generals, recaptant impostos, encunyant moneda o donant t\xc3\xadtols nobiliaris. El vescomtat era un estat dins l'estat i quan el rei de Fran\xc3\xa7a va prohibir el cultiu del tabac (introdu\xc3\xafda a Aquit\xc3\xa0nia el 1560) la mesura no es va aplicar a Torena, i al contrari es va intensificar per compensar la manca de producci\xc3\xb3 d'altres llocs.\n_START_SECTION_\nPossessions\n_START_PARAGRAPH_\nEl vescomtat de Torena ocupava un territori limitat per tres prov\xc3\xadncies i tres bisbes: el P\xc3\xa9rigord a l'oest, el Carc\xc3\xad a l'est, i el Llemos\xc3\xad al nord. El territori, assentant principalment al Baix Llemos\xc3\xad i part de Carc\xc3\xad controlava la transhum\xc3\xa0ncia dels ramats entre els altiplans del Llemos\xc3\xad i els del Carc\xc3\xad. En la seva m\xc3\xa0xima extensi\xc3\xb3 al segle XV anava entre Meymac o Lapleau (al departament de Corresa), al nord-est, fins a Terrasson (Dordonya) a l'oest, i fins a Gramat (Lot) al sud. Les principals poblacions fortificades eren Argentat, Servi\xc3\xa8res, Beaulieu, Gagnac, Mart\xc3\xa8l, Saint-C\xc3\xa9r\xc3\xa9 i Torena; altres pobles emmurallats eren Bretenoux, Puybrun,Carennac, Curemonte, Meyssac i Collonges. Tenia uns cent mil habitants en 18.500 focs (llars), 111 parr\xc3\xb2quies i 1200 pobles.\n_START_SECTION_\nLlista de vescomtes\n_START_PARAGRAPH_\nLa llista est\xc3\xa0 treta de la versi\xc3\xb3 francesa de Wikipedia; presenta algunes discordances."